Vasco da Gama
Vasco da Gama, prime Conte de Vidigueira, esseva un navigator portugese e un del plus importante exploratores del Era del Discopertas. Ille nasceva circa 1469 in Sines o Vidigueira in le provincia de Alentejo in le sud de Portugal e moriva le 24 de decembre 1524 in India. Su fama resulta primarimente de su discoperta del route oceanic ab Europa a India circum le Capo de Bon-Sperantia. 

Le rege Manuel I de Portugal dava a da Gama le carga a concluder le essayos de Bartolomeu Diaz a discoperir le route del sud verso India. Un flottilla de quattro naves sub su commando departiva ab Portugal in julio 1497 e arrivava in le sudwest del peninsula indian le 20 de maio 1499. Da Gama retornava a Portugal in septembre 1499.

Da Gama fundava etiam le establimentos portugese de Mozambique durante su secunde expedition naval in 1502, e deveniva in 1524 vice-rege del Indias portugese. Ille moriva in Cochin iste anno pauc post su arrivato.

Le viages de da Gama son immortalisate in litteratura portugese per le Lusiadas de Camões.

Gente portugese
Exploratores